als_Latn dik_Latn sag_Latn
Qytetarët e Komunës së Drenasit patën rastin që të marrin pjesë në takimin e organizuar nga Komuna, për t’u informua lidhur me projektet dhe programet e drejtorive - zyreve komunale si kërkesa finale të paraqitura për strategjinë fiskale 2012-2014. Qytetarët e Komunës së Drenasit patën mundësinë e ndikimit në plotësimin dhe ndryshimin e prioritetit të Komunës.
Dëgjimi i dytë publik u ofroi një mundësi qytetarëve për të dëgjuar prioritetet komunale për vitet 2012-2014, dhe për t’i dhënë sygjerimet e duhura.
Pjesëmarrja e qytetarëve në këtë proces pati vlerë të madhe, pasi që na mundësuan që më mirë t’i kuptojmë dhe shërbejmë nevojave të tyre. Nëpërmjet këtyre dëgjimeve të ardhëshme publike, ne duam t’i motivojmë qytetarët tanë për t’u angazhuar më shumë në punën e Komunës sonë dhe t’i ndihmojmë drejtoritë - zyret tona në formulimin e qartë të planeve të tyre.
als_Latn als_Latn als_Latn